OpenLLM-France/wikimedia huggingface dataset:
# Idles

Idles és un grup de rock anglès format a Bristol el 2009. El seu àlbum de debut, Brutalism, va ser publicat el 2017 rebent l'aclamació de la crítica, així com el seu segon àlbum Joy as an Act of Resistance el 2018. El seu tercer àlbum, Ultra Mono, es va publicar el 2020, seguit de Crawler el 2021.
La música d'Idles s'ha associat amb el punk rock i gèneres relacionats com el post-punk, el hardcore punk i el post-hardcore. El cantant Joe Talbot va rebutjar l'etiqueta punk quan el 2017, va afirmar: «No som una banda de post-punk. Suposo que tenim aquesta empenta motorik, semblant a un motor a la secció rítmica que tenen algunes bandes de post-punk, però tenim moltes cançons que no són en absolut així». En un concert del 2018 a Manchester, va declarar: «Per última vegada, no som una puta banda de punk».

## Discografia

Àlbums d'estudi
* Brutalism (2017)
* Joy as an Act of Resistance (2018)
* Meat / Meta (2019, recopilatori)
* Ultra Mono (2020)
* Crawler (2021)
* Tangk (2024)

## Referències

* ↑ Smith, Thomas. «Idles: Snarling punk that encapsulates the state of the nation» (en anglès americà). NME, 29-09-2017. [Consulta: 31 agost 2019].
* ↑ Pato, Ignacio. «Idles: feroces cuidados» (en castellà). El Salto, 07-03-2022. [Consulta: 16 maig 2023].
* ↑ Bassett, Jordan. «Idles – 'Joy As An Act Of Resistance' review» (en anglès americà). NME, 30-08-2018. [Consulta: 31 agost 2019].
* ↑ Empire, Kitty «Idles review – shout their name from the rooftops» (en anglès). , 03-11-2018 [Consulta: 31 agost 2019].
* ↑ «Album Review: Idles – Joy as an Act of Resistance» (en anglès). Drowned in Sound. Arxivat de l'original el 31 agost 2019. [Consulta: 31 agost 2019].
* ↑ Stiernberg, Bonnie. «How IDLES Used Punk Rock To Fight Through Grief» (en anglès americà), 21-08-2018. [Consulta: 16 maig 2023].
* ↑ Beaumont, Mark. «Idles, Joy as an Act of Resistance album review: Punk rockers place vulnerability and empathy front and centre». The Independent, 30-08-2018. [Consulta: 17 novembre 2018].
* ↑ Cooper, Matthew. «Who are IDLES? Bristol punk-band nominated for best breakthrough act» (en anglès), 20-02-2019. [Consulta: 16 maig 2023].
* ↑ Wray, Daniel Dylan. «Meet IDLES, Punk's Most Savage Good Boys». Noisey. Vice Media, 22-03-2018. [Consulta: 17 novembre 2018].
* ↑ «The Quietus | Features | Escape Velocity | Stendhal Syndrome: Idles Interviewed» (en anglès americà). [Consulta: 16 maig 2023].
* ↑ «Create Your Own Internet Radio Station» (en anglès americà). [Consulta: 16 maig 2023].
* ↑ Bianciotto, Jordi. «Idles, punk amb futur a Razzmatazz». El Periódico, 10-03-2022. [Consulta: 16 maig 2023].
# Indiegogo

Indiegogo és un lloc web de micromecenatge internacional fundat per Danae Ringelmann, Slava Rubin i Eric Schell el 2008. La seva seu es troba a San Francisco (Califòrnia). Fundat el 2008, va ser un dels primers llocs a oferir servei de micromecenatge. Indiegogo permet sol·licitar fons per a una idea, la creació d'empreses o per a una organització sense ànim de lucre. L'objectiu del web és capacitar a qualsevol persona amb una idea per poder recaptar fons i ampliar el seu objectiu. Nou milions de persones d'arreu del món visiten el web mensualment. El lloc s'executa en un sistema basat en recompenses, és a dir, donants, inversors o clients que estan disposats a participar en un projecte o un producte poden donar i rebre un regal en lloc d'una participació accionària a l'empresa.

## Referències

* ↑ http://www.forbes.com/sites/danschawbel/2012/10/04/slava-rubin-on-how-indiegogo-has-stimulated-economic-growth/
* ↑ http://blogs.wsj.com/venturecapital/2014/05/20/early-crowdfunding-player-indiegogo-brings-on-famous-new-investors/

## Enllaços externs

* Indiegogo - Lloc web oficial
# IndigNation

IndigNation va ser la temporada anual d'orgull lèsbic, gai, bisexual i queer de Singapur, d'un mes de durada, que es va celebrar per primera vegada a l'agost de 2005 per a coincidir amb el 40è Dia Nacional de la República.

## Història

El 4 d'agost de 2005, va començar IndigNation, organitzat per activistes com Alex Au, programant-se tota una sèrie d'esdeveniments, xerrades i tallers amb temàtica LGBT durant un mes per omplir el buit que es va produir arran la prohibició de la festa anual gai anomenada Nation (Nació). La majoria dels esdeveniments eren de poesia, prosa i música, el qual no és d'estranyar que el primer esdeveniment fou sobre lectura de poesia, ContraDiction. Aquest esdeveniment inaugural, que també era el primer esdeveniment gai sobre la lectura de poesia en el país, fou organitzat pel poeata Dominic Chua i l'escriptor Ng Yi-Sheng.
El major portal de gais i lesbianes d'Àsia, Fridae, ha donat suport al festival des del seu inici mitjançant el patrocini dels mitjans de comunicació i el patrocini financer a través del seu Fridae Community Development Fund, i d'esdeveniments de recaptació de fons. En una projecció de gala de la pel·lícula Wilde sobre el dramaturg d'origen irlandès Oscar Wilde, al maig de 2008, es van recaptar 10.000 dòlars de Singapur (S$) per a IndigNation i es va proporcionar un fons inicial per a establir el «Premi Rascals», un premi biennal a la millor labor de recerca relacionada amb el tema dels gais, les lesbianes, els bisexuals i els transsexuals (LGBT) i Singapur. En 2009, l'estrena en la gala de recaptació de fons d'una pel·lícula biogràfica sobre el primer polític estatunidenc obertament gai i triat públicament, Harvey Milk, va recaptar 14.000S$ per a IndigNation, Pinkdot Singapore i el nou projecte del cineasta gai Lloo Zihan. Aquest mateix any, l'estrena de la gala de recaptació de fons de Taking Woodstock, d'Ang Lee, va recaptar 6.000S$ per a IndigNation i altres projectes comunitaris relacionats amb el col·lectiu LGBT a Singapur.

## Referències

* 1 2 3 4 Phillips, Robert «"And I Am Also Gay": Illiberal Pragmatics, Neoliberal Homonormativity and LGBT Activism in Singapore». Anthropologica, 56, 1, 2014, pàg. 45–54. ISSN: 0003-5459.
* ↑ «A brief history of the gay movement in Singapore». SG Magazine [Consulta: 15 agost 2018].
* ↑ «Movie gala raises S$10,000 for Fridae Community Development Fund». Fridae [Consulta: 2 novembre 2013].
* 1 2 Taking Woodstock Fundraising Gala Premiere «Fridae's Taking Woodstock fundraiser raises S$6,000 for gay community projects». Fridae, 14-10-2009 [Consulta: 2 novembre 2013]. Arxivat 2010-01-14 a Wayback Machine.
* 1 2 3 «Fridae's Milk fundraiser raises S$14,000 for gay community projects». Fridae [Consulta: 2 novembre 2013]. Arxivat 2010-10-07 a Wayback Machine.
* ↑ «Movie fundraiser raises $10,000 for Singapore's Pride Season in August». Fridae [Consulta: 2 novembre 2013]. Arxivat 2009-06-20 a Wayback Machine.
* ↑ «Singapore gay advocacy group launches academic prize». Fridae [Consulta: 2 novembre 2013]. Arxivat 2011-02-25 a Wayback Machine.

## Enllaços externs

* Pàgina oficial d'IndigNation
# Iván Alonso López

Iván Alonso López (Valladolid, 15 de setembre de 1974) és un exfutbolista i entrenador castellanolleonès. Ocupava la posició de porter.

## Carrera esportiva

Es va formar a les categories inferiors del Reial Valladolid. A mitjans de la dècada dels 90 puja al primer equip, com a suplent de César Sánchez, però les bones intervencions de l'extremeny li barren el pas i tan sols juga dos partits en primera divisió. Posteriorment, va militar a les files de la Cultural Leonesa.
Després de penjar les botes, s'ha integrat a l'organigrama tècnic del Valladolid.

## Enllaços externs

* Fitxa d'Iván Alonso
# Iván Alexis Pillud

Iván Alexis Pillud (Capitán Bermúdez, província de Santa Fe, Argentina, 24 d'abril de 1986) és un futbolista argentí que jugà durant una temporada al RCD Espanyol (2009-2010) i que actualment juga al Racing Club (club argentí). La seva posició dins del rectangle de joc és de lateral dret. Va iniciar la seva trajectòria com a juvenil al club San Lorenzo de Almagro, del que va ser traspassat a Tiro Federal de la segona divisió argentina.
Després del seu bon paper a Tiro Federal, va ser cedit a Newell's Old Boys, on va realitzar una excel·lent temporada.
L'estiu del 2009 fou cedit al RCD Espanyol, club que es reserva una opció de compra a final de temporada.
| Club | País | Any |
| Tiro Federal | Argentina | 2004 - 2008 |
| Newell's Old Boys | Argentina | 2008 - 2009 |
| RCD Espanyol | Espanya | 2009 - 2010 |
| Tiro Federal | Argentina | 2010 - 2010 |
| Racing Club | Argentina | 2010 - 2014 |
| Hellas Verona | Itàlia | 2014 - 2014 |
| Racing Club | Argentina | 2014 - Actualitat |

## Enllaços externs

* Fitxa a fútbol-talentos.es
# Islandia

«Islandia» té aquests significats:
* Islàndia, un estat insular europeu que es troba a l'oceà Atlàntic Nord.
* Islandia (Nova York), una població dels Estats Units a l'estat de Nova York.
* Islandia (Florida), una població dels Estats Units a l'estat de Florida.
* Islàndia (programa de ràdio), programa de RAC1 conduït per Albert Om.
# Izumi-machi

Izumi-machi (和泉町) és un barri del districte urbà de Chūō, a la ciutat d'Osaka, capital de la prefectura homònima, a la regió de Kansai, Japó.

## Geografia

El barri d'Izumi-machi es troba localitzat a la part central del districte de Chûô, a la ciutat d'Osaka. El terme del barri té forma rectangular i allargada, limitant al nord amb el barri de Nōninbashi, al sud amb Uchi-Kyūhōji-machi, a l'est amb Tani-machi i a l'oest, separat per l'avinguda Matsuyamachisuji, limita amb el barri de Zaimoku-chō.

### Sub-barris

El barri compta amb dos sub-barris:
* Izumi-machi 1 chōme (和泉町一丁目)
* Izumi-machi 2 chōme (和泉町二丁目)

## Història

El nom del barri, Izumi, pot traduir-se al català com a "font", i pot fer referència a la propera i ja desapareguda província d'Izumi situada al sud de la ciutat d'Osaka o a la mateixa ciutat d'Izumi, també a la prefectura d'Osaka. Durant el període Tokugawa el zaibatsu Kōnoike es va instal·lar a la zona on actualment hi ha el barri. El barri es creà l'any 1872 fruit de la fusió de Fujinomori-machi, Edo-machi i l'antic Izumi-machi.

## Transport
### Ferrocarril

El barri no disposa de cap estació de ferrocarril. L'estació més propera és la de Tanimachi 4 chōme, del metro d'Osaka.

### Carretera

* Matsuyamachisuji

## Referències

* ↑ https://www.post.japanpost.jp/cgi-zip/zipcode.php?pref=27&city=1271280&cmp=1
* ↑ https://www.post.japanpost.jp/cgi-zip/zipcode.php?pref=27&city=1271280&id=107581
* ↑ https://minchizu.jp/osaka/o-chuo.html
* ↑ https://map.yahoo.co.jp/address?ac=27128&az=Mw
# Intasuchus silvicola

Intasuchus silvicola és una espècie d'amfibi temnospòndil extingit que va viure al període Permià. Les seves restes fòssils s'han trobat a Rússia.

## Referències

* Shishkin, MA, IV Novikov & YM Gubin (2000), Permian and Triassic temnospondyls from Russia in MJ Benton, MA Shishkin, DM Unwin & EN Kurochkin (eds.), The Age of Dinosaurs in Russia and Mongolia, Cambridge Univ. Press. pàg. 41-42.
# Ion Lăpușneanu

Ion "Jean" Lăpuşneanu (Bucarest, 8 de desembre de 1908 - 24 de febrer de 1992) fou un futbolista romanès de la dècada de 1930.
Fou internacional amb Romania i disputà el Mundial de 1930. Destacà com a jugador de Venus Bucureşti, Banatul Timișoara, FC Sportul Studenţesc Bucureşti, CFR Bucureşti, FC Rapid Bucureşti i Gloria CFR Galaţi.

## Referències

* ↑ Ion Lăpușneanu Fitxa i estadístiques a la FIFA
* ↑ Stats on Romaniasoccer.ro
# Jaciment de Can Canet

Can Canet és un Jaciment arqueològic a Canet d’Adri. El Jaciment en una superfície de gran extensió, als camps de conreu entre l'hostal la Sala, Can Canet i la Riera de Canet, aproximadament 2.500 m², que ocupa una plana elevada a la Plana de Canet, molt afectat per remolicions agrícoles i per l'erosió. Fou descobert per R. Sala (membre del C.R.P.E.S) l'any 1983. E. Verdaguer afirmà l'any 1989 haver trobat material en context estratigràfic en el talús, sobre la Riera de Canet. En superfície semblen individualitzar-se dos concentracions de material ben diferenciades: un grup de talla laminar sobre sílex i un grup de talla centrípeta sobre.
A l'any 1982 i 1983, Ramon Sala en un indret a prop de la Font de la Torre de Canet d'Adri, al llarg d'uns 2500 metres a prop de la riera de Rocacorba, hi va recollir material corresponent al Paleolític mitjà (Mosterià).
El material correspon a indústria lítica, preferentment sobre quars i quarsites, amb presència d'alguna peça de sílex i de pòrfir. Els objectes són nuclis, puntes i rascadors, predominant la tècnica Levallois.

## Referències

* 1 2 3 Cantón Playà, Pere. Pere Cantón Playa. Les comarques Gironines: Del Paleolític als Visigots. Diputació de Girona, Associació Arqueològica de Girona, 2001. ISBN 84-607-2645-2 [Consulta: 24 setembre 2022].

## Vegeu també

* Prehistòria a Catalunya
# Javier Camarena

Javier Camarena (Xalapa-Enríquez, Veracruz, Mèxic, 26 de març de 1976) és un tenor mexicà. L'octubre de 2018 va inaugurar la temporada del Liceu amb I puritani de Bellini, al costat de la soprano Pretty Yende, obtenint un notable èxit de públic i de crítica. El gener de 2019 va oferir per primer cop un recital a la mateixa sala, i la demanda d'entrades va ser tan elevada que es van ampliar les localitats posant cadires al mateix escenari.

## Referències

* ↑ «Javier Camarena, el tenor mexicano que ha cautivado al mundo» (en castellà). Gobierno de México. [Consulta: 25 octubre 2019].
* ↑ ««I Puritani», el bellísimo canto de Camarena y Yende» (en castellà), 08-10-2018. [Consulta: 24 febrer 2020].
* ↑ «Compás 04: Javier Camarena» (en castellà). [Consulta: 24 febrer 2020].
# Javier Calvente Gallego

Javier Calvente Gallego (Baeza; 7 de setembre de 1967) és un advocat i polític espanyol, diputat per Jaén al Congrés durant la XII legislatura.

## Biografia

És llicenciat en Dret i exerceix com a advocat. Militant del Partit Popular, entre 2003 i 2007 va ser alcalde de Baeza i entre 2012 i 2015 diputat al Parlament d'Andalusia. Al novembre de 2016 va ser triat diputat per Jaén al Congrés dels Diputats, en reemplaçament de José Enrique Fernández de Moya, nomenat secretari d'estat d'Hisenda.

## Referències

* ↑ Congreso de los Diputados. «Calvente Gallego, Javier». [Consulta: 30 setembre 2017].
* ↑ Grupo Parlamentario Popular. «Calvente Gallego, Javier». [Consulta: 30 desembre 2017].
* ↑ «Javier Calvente sustituye a Fernández Moya como diputado Arxivat 2017-10-01 a Wayback Machine.». , 23-11-2016 [Consulta: 30 setembre 2017].
# Janob Darfur

La wilaya o estat de Darfur del Sud o de Darfur Meridional o de Janob Darfur —àrab: جنوب دارفور, Janūb Dārfūr— és una wilaya o estat del Sudan, amb una superfície de 127.300 km² i una població de 4.093.594 habitants. La capital és Nyala. Fou creat el 14 de febrer de 1994.
Per a la seva història, vegeu Darfur.

## Governadors

* 1994 - 1997 Babikir Jabir Kabalo
* 1997 - 2000 Adam Yusuf
* 2000 - 2001 Heraika Izz-Eddin
* 2001 - 2003 Salah Ali al-Ghali
* 2003 - 2004 Adam Hamid Mussa
* 2004 - 2007 Al Haj Atta al Mannan Idris
* 2007 - 2010 Ali Mahmoud Mohammed
* 22 de gener a 3 de maig de 2010 Omer Abdel Jabar (interí)
* 2010 - Abdul Hamid Mussa Kasha

## Enllaços externs

* Web oficial Arxivat 2011-06-09 a Wayback Machine.
# Jay Leno

Jay Leno (anglès: James Douglas Muir Leno) (New Rochelle, 28 d'abril de 1950) és un humorista satíric estatunidenc, guanyador d'un Premi Emmy i presentador de televisió, que va succeir Johnny Carson al capdavant del programa The Tonight Show el 1992, on va romandre des de llavors.
Com a personatge, Jay Leno ha aparegut en un episodi dels Simpson, L'última temptació de Krusty, en un episodi d'American Dad!, Stan d'Aràbia, així com a l'episodi La ciutat a la vora de l'eternitat de la segona temporada de South Park, així com a La mare de Cartman és una porca, de la primera temporada.

## Biografia

La seva mare Catherine, mestressa de casa, va néixer a Greenok (Escòcia) i va emigrar als Estats Units a l'edat d'onze anys. El seu pare, Angelo Leno, treballava en una companyia d'assegurances i va néixer a Nova York, on també van emigrar els seus pares procedents de Flumeri (Itàlia). Leno va créixer a Andover (Massachusetts), i va estudiar logopèdia a l'escola Emerson College, on es va llicenciar el 1973. Leno té un germà que és excombatent.
A mesura que es feia gran, Leno acostumava a dir que voldria esdevenir el successor de Johnny Carson, cosa que finalment va fer. Al començament de la seva carrera professional, va realitzar anuncis per a la marca d'aperitius Doritos. A la fi dels anys 70 va ser el teloner d'artistes com Johny Mathis, Tom Jones o John Denver. El 1992, va reemplaçar Johny Carson com presentador del programa de televisió The Tonight Show. El juny del 2009, Conan O'Brien ocupà el seu lloc.
En una entrevista l'agost de 2007 que va fer al periodista de la CNN Anderson Cooper en el seu programa The Tonight Show, Jay Leno va dir que era dislèxic.
# Jardins Majorelle

El jardí Majorelle és un jardí botànic turístic de Marràqueix, al Marroc, del pintor francès Jacques Majorelle (1886-1962) creat el 1931. Propietat d'Yves Saint-Laurent i Pierre Bergé des del 1980.

## Referències

* ↑ «Jardín Majorelle, el oasis de Yves Saint Laurent en Marrakech». Arquitectura y diseño.
# Jean-Louis Cohen

Jean-Louis Cohen (11è districte de París, 20 de juliol de 1949 - Chassiers, 7 d'agost de 2023) va ser un historiador i arquitecte francès. Professor a l'Institut Français d'Urbanisme de París i a l'Institute of Fine Arts de Nova York. Ha estat comissari del Pavelló francès de la 14a Mostra Internacional d'Arquitectura de la Biennal de Venècia (2014) i també va comissariar exposicions als museus europeus i americans més importants, incloent Le Corbusier: An Atlas of Modern Landscapes (2013) i The Lost Vanguard, al MOMA (2007); Scenes of the World to Come(1995) i Architecture in Uniform (2011) al Canadian Center for Architecture; Paris-Moscou (1979) i L'aventure Le Corbusier (1987) al Centre Georges Pompidou; entre d'altres.
Cohen ha publicat nombrosos llibres sobre l'arquitectura del segle XX, entre d'altres:
* Le Corbusier : an Atlas of Modern Landscapes (2013)
* The Future of Architecture. Since 1889 (2012)
* Architecture in Uniform; Designing and Building for WWII (2011)
* Liquid Stone, New Architecture in Concrete (2006)
* Le Corbusier, la planète comme chantier (2005)
* Les Années 30, l'architecture et les arts de l'espace entre industrie et nostalgie (1997)
* Scenes of the World to Come; European Architecture and the American Challenge 1893-1960 (1995)
* Mies van der Rohe (1994)
* Americanisme et modernité, l'ideal americain dans l'architecture (1993, amb Hubert Damisch)
* Des fortifs au perif. Paris: les seuils de la ville (1992, amb André Lortie)
* Le Corbusier and the Mystique of the USSR, Theories and Projects for Moscow (1928-1936) (1992)

## Referències

* ↑ «Jean-Louis Cohen». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].
# Jardins de Ramon Margalef i López

Els Jardins de Ramon Margalef i López estan situats a la muntanya de Montjuïc de Barcelona, entre l'Estadi Olímpic i les Piscines Bernat Picornell.

## Història

Foren creats el 1930 per Nicolau Maria Rubió i Tudurí, l'any següent de l'Exposició Internacional de Barcelona de 1929, al terreny on s'havien situat els pavellons d'Itàlia i Suècia. El seu objectiu era el de crear una zona d'especial protecció per a l'aclimatació d'espècies foranes. El seu antic nom, jardí d'Aclimatació, ja indicava el motiu de la creació d'aquesta zona verda. El nucli principal foren espècies dels cinc continents que es van portar per a l'exposició, i que més tard es van anar ampliant fins al 1937, data en què la Guerra Civil va interrompre els treballs. Posteriorment, el 1945, l'arquitecte Lluís Riudor i el botànic Joan Pañella van reprendre els treballs de plantació, que es van perllongar fins als anys 1980.
El 2023, 19 anys després de la mort de Ramon Margalef, foren reanomenats en honor a aquest ecòleg català.

## Descripció

Aquest jardí alberga al voltant de 230 espècies de plantes, algunes d'elles úniques o d'escassa presència a la ciutat. La seva superfície està dividida en dos nivells, units per escales de pedra, i juntament amb els parterres es troben una sèrie de pèrgoles amb plantes enfiladisses, comunicades per camins de sauló.
S'hi troba el Memorial de la Sida, inaugurat el 2003 amb un disseny de Patrizia Falcone amb la col·laboració del jardiner Lluís Abad, una iniciativa de l'ONG Projecte dels Noms, que té per objectiu sensibilitzar i conscienciar a la gent sobre la malaltia de la SIDA. El monument està conformat per un parterre amb lloses allargades de pedra sobre el que s'alça una olivera, símbol de la pau, i conté a la seva part interior un poema de Miquel Martí i Pol.

### Vegetació

Entre les espècies presents es troben: Sapindal (Koelreuteria paniculata), Ginjoler (Ziziphus jujuba), Albizia procera (Albizia procera), arbre del safrà (Elaeodendron croceum), salze australià (Agonis flexuosa), picònia excelsa (Ealeodendron capense), Seibo (Erytrina cristagalli), aromer de Xile (Acacia caven), arbre de la cera del Japó (Toxicodendron succedaneum), Acàcia del Japó (Styphonolobium japonicum), pitòspor pèndul (Pittosporum angustifolium), prunera de Natal (Carissa macrocarpa), eucaliptus (Eucalyptus gomphocephala), Pi de Turquia (Pinus brutia), lligabosc gegant (Lonicera hildebrandiana), rosella de Coutter (Romneya coulteri), etc.

## Vegeu també

* Parcs i jardins de Barcelona

## Referències

* 1 2 3 «Jardí d'Aclimatació». Parcs i jardins. Ajuntament de Barcelona.
* ↑ «Barcelona dedica un jardí a l’ecòleg Ramon Margalef». Servei de Premsa. Ajuntament de Barcelona, 17-03-2023.
# Jeremy Martin

* Per a altres significats, vegeu «Jeremy Martin (desambiguació)».
Jeremy Martin (Millville, 11 de maig de 1993) és un pilot professional de motocròs nord-americà que competeix als Campionats AMA des del 2012. Els anys 2014 i 2015 en va guanyar dos títols de 250cc consecutius amb Yamaha.

## Palmarès
### Títols per any

| Any | Equip | Campionat | Classe |
| 2014 | Yamaha | AMA Motocross | 250cc |
| 2015 | Yamaha | AMA Motocross | 250cc |

## Referències

* ↑ «Jeremy Martin» (PDF) (en francès). memotocross.fr. [Consulta: 5 setembre 2023].
* ↑ «Jeremy Martin career statistics» (en anglès). racerxonline.com. [Consulta: 23 agost 2023].
Campions AMA de motocròs 250$^1$ :
1974 - Smith
1975 - Smith
1976 - Hannah
1977 - Glover
1978 - Glover
1979 - Glover
1980 - Barnett
1981 - Barnett
1982 - Barnett
1983 - O'Mara
1984 - Ward
1985 - Lechien
1986 - Dymond
1987 - Dymond
1988 - Holland
1989 - Kiedrowski
1990 - Cooper
1991 - Kiedrowski
1992 - Emig
1993 - Henry
1994 - Henry
1995 - Lamson
1996 - Lamson
1997 - Carmichael
1998 - Carmichael
1999 - Carmichael
2000 - Pastrana
2001 - Brown
2002 - Stewart
2003 - Langston
2004 - Stewart
2005 - Tedesco
2006 - Villopoto
2007 - Villopoto
2008 - Villopoto
2009 - Dungey
2010 - Canard
2011 - Wilson
2012 - Baggett
2013 - Tomac
2014 - Martin
2015 - Martin
2016 - Webb
2017 - Osborne
2018 - Plessinger
2019 - Cianciarulo
2020 - Ferrandis
2021 - J. Lawrence
2022 - J. Lawrence
2023 - H. Lawrence :
$^1$Del 1974 al 2005 era el Campionat AMA de motocròs 125cc, MX Lites del 2006 al 2008. :
# Jeanine Pirro

Jeanine Ferris Pirro (2 de juny de 1951) és una presentadora de televisió americana, antiga jutgessa, fiscal i política republicana a Nova York. Pirro és la presentador de Justice with Judge Jeanine a Fox News Channel i ha treballat com a experta legal per NBC News.
Va ser la primera jutgessa electa al Tribunal del Comtat de Westchester abans de la seva elecció com a primera dona fiscal de districte del comtat de Westchester. Com a fiscal de districte, Pirro va guanyar una visibilitat considerable en casos d'abús domèstic i delictes contra la gent gran. Pirro va buscar per un breu període la nominació republicana pel Senat dels Estats Units contra Hillary Clinton el 2006, però va renunciar-hi per acceptar la nominació per ser fiscal general de Nova York. Pirro va perdre les eleccions generals contra Andrew Cuomo.

## Referències

* ↑ «Justice | Judge Jeanine | Fox News Channel» (en anglès). Fox News.
* ↑ Sharon. «Former District Attorneys» (en anglès). [Consulta: 21 juliol 2018].
* ↑ «Spencer Wins Senate Nod, Pirro Accepts AG Spot At GOP Convention - NY1». archive.is, 07-07-2014. Arxivat de l'original el 2014-07-07 [Consulta: 21 juliol 2018].
* ↑ «Wayback Machine», 05-11-2013. Arxivat de l'original el 2013-11-05. [Consulta: 21 juliol 2018].